open-index/open-wikipedia-markdown huggingface dataset:
Strategic Simulations

**Strategic Simulations** (SSI) estas eksa usona firmao, kiu fakiĝis pri la disvolvado kaj eldono de videoludoj. Ĝi estis fondita en 1979 fare de Joel Billings, kies celo estis adapti sian plej ŝatatan hobion, la militajn tabulludojn, al komputiloj. Por tio, li dungis John Lyon, kiu programis la unuan ludon de la studio, *Computer Bismarck*. Ĝia sukceso permesis al *Strategic Simulations* konatiĝi kaj allogi multajn sendependajn programistojn, kiuj proponis al Joel eldoni iliajn ludojn. Dum siaj unuaj jaroj, la firmao publikigis multajn militsimuladajn videoludojn kaj rapide fariĝis la ĉefa firmao en ĉi tiu ĝenro.

En 1982, la firmao komencis diversigi siajn produktojn, kun serio de pli alireblaj ludoj nomata *RapidFire*, kaj en 1984 ĝi komencis publikigi rolludojn kiel *Questron*, *Phantasie* kaj ''Wizard's Crown*, kiuj atingis multe pli grandan komercan sukceson ol la militsimuladoj publikigitaj ĝis tiam. 1987 markis turnopunkton por *Strategic Simulations*. Malgraŭ la konkurenco de multaj aliaj studioj, Joel sukcese akiris la rajtojn por la licenco *Dungeons & Dragons* de TSR, el kiu li kreis la ludon *Pool of Radiance*. Ĉi tiu ludo fariĝis en 1988 la plej granda komerca sukceso de la firmao, kun pli ol 260000 unuoj venditaj en Nordameriko. Ĝi markis la komencon de longa serio da ludoj, konataj kiel *Gold Box*, kiu signife kontribuis al la popularigo de la licenco *Dungeons & Dragons* en la mondo de komputilaj ludoj. Pli ol dekduo da ludoj estis publikigitaj en la sekvaj kvin jaroj. SSI tiel fariĝis rekonita eldonisto en la kampo de rolludoj. Tamen ĝi ne forlasis strategiajn videoludojn, kiuj estis ĝia origina sukceso. En 1994, ĝi publikigis *Panzer General*, kiu fariĝis la plej granda sukceso de SSI en ĉi tiu kampo pro sia pli facila manipulado kompare kun la antaŭaj militludoj.

Samtempe, SSI komencis labori pri *Dark Sun: Shattered Lands*, kiu celis fariĝi la unua titolo de nova generacio de rolludoj bazitaj sur la licenco *Dungeons & Dragons''. Tamen, ĝia evoluo prokrastiĝis, kio kaŭzis financajn malfacilaĵojn por la eldonisto. Kiel solvo, Joel decidis vendi la firmaon, kaj en 1994, ĝi estis aĉetita de Mindscape. Joel poste forlasis la prezidon de la studio, kaj en 1998, Mindscape estis aĉetita de The Learning Company, kiu estis siavice aĉetita de Mattel en 1999. La katalogo de SSI estis poste vendita al Ubisoft, kiu iom post iom forlasis la SSI-ludojn favore al agadaj kaj pli popularaj videoludoj.

Kategorio:Iamaj videoludaj firmaoj
Kategorio:Usonaj videoludaj firmaoj
Militsimulada videoludo

**Militsimulada videoludo** (aŭ  ***wargame***) estas militludo ludata per videoludilo kaj tipo de simulada videoludo. Derivita de tabulaj militludoj, ĝi simulas armean konflikton je taktika, operacia aŭ strategia nivelo. Komputilaj militludoj estas vendataj komerce por libertempa uzo kaj, en iuj kazoj, uzataj por realaj militaj celoj.

## Historio 
Komputilaj militludoj devenis de tabulaj militludoj, kiuj inkluzivas militajn kaj libertempajn militludojn. Militludoj aperis sur komputiloj jam en 1972 kun *Empire*. La militluda komunumo frue komprenis la kapablojn de komputila ludado kaj provis eniri la merkaton, precipe kun la videoluda serio "Microcomputer Games" de Avalon Hill. Ĝi komenciĝis en 1980 kaj kovris diversajn temojn, inkluzive de adaptoj de kelkaj el iliaj tabulaj militludoj. 

En februaro 1980, Strategic Simulations, Inc. (SSI) estis la unua firmao kiu vendis profesie pakitan komputilan militludon, *Computer Bismarck*, perraŭndan ludon bazitan sur la lasta batalo de la militŝipo *Bismarck*.

Ludodesegnisto Gary Grigsby ekaktiviĝis en 1982  kun *Guadalcanal Campaign*, eldonita de SSI. Ĝi estas citita kiel la unua "monstra" militsimulada videoludo evoluigita por komputiloj, , ĉefe pro sia vasteco kaj komplekseco. Grigsby fariĝis unu el la plej respektataj desegnistoj de komputilaj militludoj. *Computer Games Magazine* poste nomis lin "same granda institucio en sia ĝenro de komputilaj ludoj kiel Sid Meier, Will Wright, aŭ John Carmack." 

En 1996, Grigsby publikigis 23 militludojn kun SSI, inkluzive de la komerca sukceso *Steel Panthers*. En 2001, li kunfondis la disvolvfirmaon *2 by 3 Games* kun Joel Billings kaj Keith Brors el SSI, kie ili daŭre kunlaboris pri la ellaborado de militludoj.

SSI kaj Strategic Studies Group (SSG) ambaŭ estis komputilaj ludkompanioj kiuj daŭrigis la ĝenron, ĉefe per inspirado el tabulaj kaj miniaturaj militludoj. Ambaŭ kompanioj ĝuis certan popularecon dum la 1980-aj kaj 1990-aj jaroj. TalonSoft ekis en 1995 kun simila celo, ĝis ĝi estis aĉetita kaj poste fermita fare de Take-Two Interactive en 2002.

## Ludomaniero 
Militsimuladaj videoludoj ĉefe temas pri simulitaj bataloj. Ĉar estas malfacile provizi inteligentan manieron delegi taskojn al subulo, militludoj tipe tenas la nombron de unuoj malgrandan, ĝis centoj anstataŭ centmiloj. La kvanto de realismo varias inter videoludoj ĉar luddezajnistoj emas ekvilibrigi precizan simuladon kun ludebleco.

Unuoj kutime estas skalitaj por esti malproporcie grandaj kompare kun la pejzaĝo, por favori pli efikan ludadon. Tiuj videoludoj kutime uzas multe pli rapidan tempon ol en realeco, kaj ili ofte ne modeligas nokton aŭ dormoperiodojn. Kvankam iuj ludoj aplikas ilin, ili povas esti tempokonsumaj.

## Vidu ankaŭ 
* Tipoj de videoludoj

## Referencoj 
Kategorio:Videoludaj ĝenroj
Sara Sánchez Calvo

**Sara Sánchez Calvo** (Madrido, 4-an de decembro 1980) estas hispana esploristino kaj fotistino, kiu studas la historion de virinoj kaj feminismajn temojn. Ŝi doktoriĝis en Feminismaj kaj Genraj Studoj ĉe la Universitato Complutense de Madrido (UCM), kie ŝi ricevis altajn honorojn pro sia laboro.

## Verkoj 
* *Jeanne Deroin. Una voz para las oprimidas. Vida, revolución y exilio* (Eldonejo Comares)

## Premioj 
* XI Premio de la Hispana Asocio por Esplorado pri Virina Historio (AEIHM)
* Eksterordinara doktoriĝa premio (2022)

## Referencoj 
## Eksteraj ligiloj 
* Sara Sánchez FOTOGRAFIO

Kategorio:Hispanaj esploristoj
Kategorio:Hispanaj fotistoj
Kategorio:Verkistinoj
Svingoklabo

eta|240ra|
La **svingoklaboj** estas aparato uzata en la sporto de ritma gimnastiko. Ili estas unu el la kvin aparatoj uzataj en tiu ĉi disciplino, kune kun la saltoŝnuro, ringo, pilko kaj rubando.

## Historio 
eta|160ra|
Georges Demenÿ enkondukis lignajn bastonojn kun pilkoj ĉe la fino por uzo en siaj ekzercoj de ritma gimnastiko, kiu iĝis sporta fako preskaŭ nur praktikata per virinoj kaj knabinoj. En la sama tempo, "hindaj klaboj", uzitaj tradicie en korpa ekzercado de viroj en Barato kaj Irano, aparte de soldatoj, iĝis populara ekipaĵo en okcidenta vira gimnastiko. Fruaj klaboj de ritma gimnastiko variis laŭ formo de dratoj kun pilkoj ĉe la finoj al klaboj pli similaj al ĵongladoklaboj. Kun la paso de la tempo, la klaboj iĝis pli malpezaj kaj maldikaj kun pli malgranda kaj pli difinita kapo. En 1928, ili unue estis uzitaj en konkurso en Hungario, kaj ĉe la Monda Ĉampionado de Arta Gimnastiko 1938, rutino de grupklaboj estis inkluzivita kiel okazaĵo.

Ili estis uzitaj en la teamaj aparataj konkursoj por virinoj en la Somera Olimpiko 1952 kaj Somera Olimpiko 1956 antaŭ ol la evento estis ĉesigita. Klaboj iĝis oficiala ritma gimnastika aparato en 1973.

* ** longo:** 400 - 500 mm
* **pezo:** almenaŭ 150g

## Referencoj 
### Fonto 
La teksto ekestis laŭ iom koncizigita traduko de la artikola kerno de la koncerna anglalingva vikipedia artikolo en versio de la 16-a de aŭgusto 2024.

## Vidu ankaŭ 
* klabo (ĵonglado)

Kategorio:Gimnastiko
Kategorio:Ritma gimnastiko
Gyula Bácskai

**Gyula Bácskai** [djula bAĉkai], laŭ la hungarlingve kutima nomordo **Bácskai Gyula**, estis hungara kemiisto kaj altlerneja instruisto.

 naskiĝis  en Szeged, li mortis  en Veszprém (urbo).

## Biografio 
 maturiĝis en gimnazio en sia naskiĝurbo en 1939, poste li akiris kemian diplomon en Scienca Universitato Miklós Horthy en 1944, post 2 jaroj li doktoriĝis. Post la diplomo li estis asistanto jaron en la universitata instituto, poste 3 jarojn lektoro. En 1948 li establis laboratorion en urbo Veszprém, kie li esploris la metalan korodon ĝis 1971. Li ankaŭ instruis en Kemia Universitato de Veszprém en instruaj rangoj docento (1962) kaj profesoro (1968). Intertempe li kandidatiĝis en 1960 antaŭ la Hungara Scienca Akademio. Li edziĝis en 1944, lia edzino naskis 4 gefilojn inter 1945–1959. Li ricevis solan premion en 1959.

## Elektitaj kontribuoj 
* *Az antipirin- és nehézfémsó-fémkomplexek fényelnyelésének mechanizmusa.* (disertaĵo, 1946)
* *A korrózió jelentősége és az ellene való védekezés.* (1953)
* *Tapasztalatok a nagylengyeli vanádium tartalmú fűtőolajok által okozott korrózióról.* (1958)
* *Vason keletkező kémiai védőrétegek korróziógátló hatásának tanulmányozása.* (disertaĵo, 1959)
* *A korrózió elméleti alapjai.* (1964; 2-a eldono: 1967)

## Fontoj 
* biografio hungare kun foto
* biografio hungare kun foto
* biografio hungare
* biografio hungare
* biografio hungare

## Referencoj 
Kategorio:Hungaraj kemiistoj
Kategorio:Hungaraj altlernejaj instruistoj
Computer Games Magazine

***Computer Games Magazine*** estis ĉiumonata komputila kaj videoluda presita revuo, unue fondita en oktobro 1988 kiel la brita publikaĵo ***Games International***. Dum sia historio, ĝi estis konata diversmaniere kiel ***Strategy Plus*** (oktobro 1990, 1-a numero) kaj ***Computer Games Strategy Plus***, sed fine ŝanĝis sian nomon al *Computer Games Magazine* post aĉeto fare de theGlobe.com. Ĝia cirkulado altiĝis ĝis ĉirkaŭ 130,000 ekzempleroj monate meze de la 1990-aj jaroj. En 1998, *Computer Games Strategy Plus* estis la tria plej granda komputila ludrevuo en Usono, kun entuta cirkulado de 184 299 unuoj po numero. Laŭ ĉefredaktoro Steve Bauman, ĉi tiu nombro eĉ kreskis ĝis 220 000 en 1999. Chips & Bits estis aĉetita de theGlobe.com en januaro 2000, kune kun *Computer Games Strategy Plus* kaj ĝia eldonejo, Strategy Plus, Inc. La revuo daŭre spertis grandan kreskon en la jaro 2000. La taksagentejo BPA International registris ĝian averaĝan cirkuladon de julio ĝis decembro je 374,576 ekzempleroj, dum la decembra numero atingis 450 515. *Computer Games Magazine* estis poste redesegnita, ekde sia numero de junio 2001.

*Computer Games Magazine* sekve lanĉis fratrevuon, *MMO Games Magazine*, en 2006. La 13-an de marto 2007, ambaŭ revuoj estis fermitaj fare de theGlobe.com, post kiam tiu kompanio estis trafita de plurmiliona dolara verdikto en proceso pri la retpoŝta spamo de MySpace.

## Referencoj 
## Eksteraj ligiloj 
*  *Computer Games* 1996–2001
*  Retejo de *MMO Games Magazine*
*  Retejo kaj novaĵportalo de *Greek Computer Games Magazine*
*  Retejo de *Computer Games Magazine for Mexico*

Kategorio:Videoludaj gazetoj
Adidas Championship Football

***Adidas Championship Football*** estas futbala videoludo disvolvita kaj eldonita de Ocean Software en 1990. Ĝi estis publikigita por la Commodore 64, Amstrad CPC, ZX Spectrum, kaj Amiga. La Amiga-versio estas ankaŭ konata kiel ***Adidas Soccer***.

## Recenzo
La Spectrum-versio de la ludo atingis la 2-an rangon en britaj vendlistoj, tuj post *Shadow Warriors*.

## Referencoj 
## Eksteraj ligiloj 
*Adidas Championship Football ĉe MobyGames
**Adidas Championship Football* ĉe Lemon64
**Adidas Championship Football* ĉe Hall of Light

Kategorio:Videoludoj aperintaj en 1990
Kategorio:Futbalaj videoludoj
Kategorio:Videoludoj de Ocean Software
Kategorio:Videoludoj kreitaj en Britio
Kategorio:Videoludoj ludeblaj per Amstrad CPC
Kategorio:Videoludoj ludeblaj per Commodore 64
Kategorio:Videoludoj ludeblaj per ZX Spectrum
Kategorio:Videoludoj ludeblaj per Amiga
Lóránt Balázs

'*** [balAĵ], laŭ la hungarlingve kutima nomordo **Balázs Lóránt,*' estis hungara kemiisto, altlerneja instruisto, sciencohistoriisto.

 naskiĝis  en Budapeŝto, li mortis  en Budapeŝto.

## Biografio 
 maturiĝis en gimnazio en sia naskiĝurbo en 1952, poste li akiris pedagogian diplomon en Scienca Universitato Loránd Eötvös en 1956. Post la diplomo li estis asistanto en la universitata instituto (1956–1964), poste lektoro en la hortikultura altlernejo (1964–1972), pli poste li havis statuson en pedagogia instituto (1972–1978). Li revenis al la Universitato Loránd Eötvös en 1978 kiel docento Intertempe li doktoriĝis en la origna universitato en 1962, poste li kandidatiĝis en 1971 antaŭ la Hungara Scienca Akademio. Li multe okupiĝis pri historio kaj instrumetodo de la kemio. Li edziĝis en 1955, lia edzino naskis 2 filinojn en 1959 kaj 1963.

## Elektitaj kontribuoj 
* *Acidimetrische und jodometrische Bestimmungen mit dem Hochfrequenz Titrimeter.*  vel. (kun Ernő Pungor, 1960)
* *Az oszcillometriás végpontjelzés tanulmányozása.* (disertaĵo, 1962)
* *A kémia története.* (studenta lernolibro, 1964)
* *A kémia története.* (1968; 2-a eldono: 1974)
* *Az oszcillometria néhány analitikai alkalmazása vizes és víz–alkoholos közegben.* (disertaĵo, 1971)
* *A kémiai folyamatok energetikai alapjai.* (1979)
* *Kémiatörténeti ABC.* (kunaŭtoro, 1981; 2-a eldono: 1987)
* *A kémia története. 1–2.* (1996)

## Fontoj 
* biografio hungare

## Referencoj 
Kategorio:Hungaraj kemiistoj
Kategorio:Hungaraj sciencohistoriistoj
Kategorio:Hungaraj altlernejaj instruistoj
Kategorio:Budapeŝtanoj
Amstrad CPC

**Amstrad CPC** (mallongigo por "Kolora Persona Komputilo") estas serio de 8-bitaj hejmaj komputiloj produktitaj de Amstrad inter 1984 kaj 1990. Ĝi estis desegnita por konkuri en la hejma komputilmerkato, kiu meze de la 1980-aj jaroj estis dominata de la Commodore 64 kaj de la ZX Spectrum. Ĝi spertis sukceson ĉefe en Britio, Francio, Hispanio, kaj la germanlingvaj partoj de Eŭropo.

La serio entute konsistis el ses malsamaj modeloj : la *CPC 464*, *CPC 664*, kaj *CPC 6128* estis tre sukcesaj konkurantoj en la eŭropa hejma komputilmerkato. La pli postaj modeloj *464 plus* kaj *6128 plus*, kiuj celis plilongigi la vivociklon de la sistemo per aparataj ĝisdatigoj, estis konsiderinde malpli sukcesaj, same kiel la provo repaki la *plus*-aparataron kiel videoludilo kun la *GX4000*.

La aparataro de la CPC-modeloj baziĝas sur la ĉefprocesoro Zilog Z80A, kompletigita de aŭ 64 aŭ 128 kilobitokoj de ĉefmemoro. Ilia desegno, de la tipo "komputilo-en-klavaro", proponas integritan stokadan aparaton, ĉu kompaktan kasedan ferdekon aŭ 3-colan disketilon. La ĉefaj unuoj estis venditaj nur kun kolora, verda aŭ monokromata monitoro, kiu ankaŭ funkcias kiel la ĉefa elektrofonto de la unuo. Krome, estis havebla vasta gamo de unuaj kaj triapartiaj aparatoj, kiel eksteraj disketiloj, printiloj kaj memorpligrandigaĵoj.

La CPC-serio celis konkurenci aliajn hejmajn komputilojn uzatajn ĉefe por videoludoj kaj do ĝuis fortan provizon de ludprogramaro. La kompare malalta prezo por kompleta komputila sistemo kun dediĉita monitoro, altnivela monokromata teksto kaj grafikaj kapabloj ankaŭ igis la sistemon alloga por komercaj kaj profesiaj uzantoj, kiel montras vasta elekto de aplika programaro.

Dum sia vivdaŭro, la CPC-serio vendis proksimume tri milionojn da unuoj.

## Referencoj 
## Eksteraj ligiloj 
*  CPC-vikio
*  Neoficiala Amstrad reta fonto 
*  New OS for the CPC

CPC
Floro de Skotlando

**Floro de Skotlando** (; ; ) estas skota kanto ofte uzata en ceremonioj kaj sportludoj.

Pro la fakto ke ne ekzistas oficiala himno por Skotlando, "The Scottish Flower (La Skota Floro)" estas unu el la kantoj proponitaj por esti uzata kiel himno (kune kun Scotland The Brave). La kanto estis verkita de Roy Williamson kaj prezentita en 1967. La kanto priskribas la venkon de la skotoj, gviditaj fare de Roberto la 1-a, reĝo de Skotlando, super la angloj gviditaj de Eduardo la 2-a, reĝo de Anglio, en la Batalo de Knockburn en 1314 .

Rimarkinda por ties asocio kun adorantoj de la tielnomata Tartana Armeo de la skota nacia futbala teamo kaj de la skota nacia rugbea unia teamo, "Floro de Skotlando" estas unu el la plej populara sportaj himnoj en Eŭropo .

La ĉefa temo de la kanto estas la kuraĝo kaj rezisto de la skota popolo kontraŭ invadintoj. Ĝi ankaŭ aludas al la beleco de la skota pejzaĝo.

## Kantoteksto 
## Referencoj 
## Eksteraj ligiloj 
* La Floro de Skotlando – Traduko de kantoteksto en Skot-Gaela
* Paĝo kun ok kandidataj kantoj por nacia himno, kun kantoteksto kaj rimarkoj 
* Video de unua televida elsendo de prezento de la kanto, ankoraŭ en ties du-versa formo, fare de *The Corries*

Kategorio:Skotaj kantoj
Kategorio:Patriotaj kantoj
Ocean Software

**Ocean Software**, ankaŭ konata kiel **Ocean of America, Inc.** en Usono, estis brita firmao kiu fakiĝis pri la eldono kaj disvolvo de videoludoj, bazita en Manĉestero. Fondita de David Ward kaj Jon Woods en 1983, kelkajn monatojn post iliaj unuaj ludoj fine de 1982, Ocean fariĝis unu el la plej gravaj videoludaj eldonejoj en Eŭropo antaŭ ol esti aĉetita en 1996 de la franca firmao Infogrames kaj renomiĝita **Infogrames United Kingdom Limited** en 1998.

Inter la plej konataj originalaj ludoj de la firmao estas *The Great Escape*, *Wizball*, *Robocop* en 1988 (1-a rango de vendoj en Britio dum 50 semajnoj kaj eldonita en arkadejoj en 1988, sub licenco de Ocean Software, fare de *Data East*), *Head over Heels*, *Epic*, *F-29 Retaliator*, *TFX* aŭ *Mr. Nutz*. La lasta ludo publikigita de Ocean Software estis *GT 64: Championship Edition* por Nintendo 64.

### Ocean France 
En 1996, Ocean Software anoncis sian fuzion kun la franca kompanio Infogrames por £100 milionoj. Post tiu fuzio, Infogrames konservis Ocean kiel filion, kiu publikigos siajn proprajn videoludojn. Ocean estis poste akirita de Digital Image Design en 1998 kaj en la sama jaro, Infogrames renomis Ocean Software al Infogrames United Kingdom Limited.

Bazita en la 17-a arondismento de Parizo, Ocean France estis kreita kaj administrata de Marc Djan. Ĝi plejparte okupiĝis pri konvertiĝoj de arkadaj videoludoj al hejmaj komputiloj, inkluzive de *Operation Wolf*, *Pang*, *Toki*, *Cabal*, *Plotting*, *Snow Bros.*, *Dragon Ninja*, *Liquid Kids* kaj aliaj rimarkindaj originalaj ludoj kiel *Beach Volley*, *Ivanhoe* kaj *Mr. Nutz*.

## Ocean Loader 
Unu el la plej rekoneblaj karakterizaĵoj de la ludoj de Ocean Software por Commodore 64 estis la tiel nomita « Ocean Loader ». Ĉar la ludoj sur kasetoj estis la plej popularaj en Eŭropo por 8-bitaj videoludiloj, la ŝarĝotempo kutime daŭris plurajn minutojn. La ludoj de Ocean, kontraŭe al aliaj, montras bildon kaj ludas muzikon dum la ŝarĝado. La Ocean Loader estis origine uzata en la ludo *Hyper Sports*. Ĝis 1987, la Ocean Loader estis programita de Bill Barna, de 1987 ĝis la fino de la vivo de Commodore 64. La Freeload ankaŭ havas mekanismon de kopirajta protekto.

## Eksteraj disvolvaj firmaoj 
* Arc Developments
* Denton Designs
* Digital Image Design
* Harlequin Software
* Level 9 Computing
* Magnetic Field
* Realtime Games Software
* Sensible Software
* Sentient Software
* Special FX Software
* Software Creations
* Teque Software
* The Dome
* Twilight Productions
* PAM Development

## Referencoj 
Kategorio:Videoludaj firmaoj
Kategorio:Iamaj videoludaj firmaoj
Kategorio:Britaj videoludaj firmaoj
Preĝejo Alveno de Sankta Spirito (Hort)

La paroĥa **preĝejo Alveno de Sankta Spirito** estas religia konstruaĵo en grandvilaĝo Hort (Hungario).

## Historio 
La unua mencio pri paroĥa kirko okazis en 1332. Ĝi neniiĝis dum dominado de turkoj en la 16-a jarcento. Nova didomo estis konstruita en 1696, la paroĥo refondita en 1730, poste pli granda kirko konstruiĝis en 1766. Ĝi estis eksplodita en 1944, la nun videbla preĝejo konstruiĝis inter 1948-1949. La orgeno estis kreita en 1974. Signifa trakonstruo okazis en 1778. Pli novaj jaroj estas legeblaj en ĉefa ŝtono super la enirejo: 1829, 1981.

## Konstruaĵo 
La preĝejo situas sola antaŭ malgranda parko. Inter la parko kaj didomo estas 2 statuoj. La fasado estas simetria, meze la tre alta ĉefnavo reliefas, la 2 kvadrataj turoj malreliefas ĉe ambaŭ anguloj de la fasado. En la suda turo loĝas la sonoriloj. La 3 enirejoj troviĝas en mezo de la ĉefnavo, kiu havas po unu flankonavojn malantaŭ la turoj. Super la triopa enirejo estas tre altaj fenestroj. Videbla absido ne ekzistas. En fino de la ĉefnavo (praktike absido) granda rozvitralo kune kun 7 malgrandaj rondfenestroj rande estas videblaj. Po 1 sakristioj aliĝas al la navofino ambaŭflanke. Interne krom la ĉefaltaro estas ankaŭ flankaltaroj pri Sankta Maria, respektive Koro de Jesuo.

Kermeso okazas en dimanĉo de Pentekosto.

## Fontoj 
* hungare kun fotoj 
* oficiala paĝo kun fotoj
* leksikono

Hort
Hort
Kursk (stacidomo)

**Kursk** () estas noda ranĝad- frajto-pasaĝera stacidomo de la Moskva fervojo en la urbo Kursk. Laŭ ĝia ĉefa apliko, ĝi estas distrikta stacio, laŭ la laborkampo, ĝi estas klasifikita kiel 1-a klaso. Ĝi situas ĉe la intersekciĝo de la fervoja linio Moskvo - Ĥarkovo kaj la linio Kijiv - Lgov - Kursk - Voroneĵ kaj efektivigas pasaĝertransportadon, kaj ankaŭ funkcias kiel var- kaj ranĝad-stacidomo.

## Bildgalerio 

ЖД вокзал в Курске Главный вход.jpg|Enirejo
Train Station in Kursk - Russia.JPG|Atendejo
RZD ED4M-0019 2007-09 Kursk 1190533244.JPG|Trajno

## Vidu ankaŭ 
* Kursk
* Tramtransporto en Kursk

## Eksteraj ligiloj 
* Kursk en retejo tochka-na-karte
* Kursk en retejo RAILwayz.info

Kategorio:Kursk
Kategorio:Fervojaj stacioj en Rusio
Kategorio:Fervojaj stacioj malfermitaj en 1868
Imagine Software

**Imagine Software** estis brita videoluda firmao bazita en Liverpool, kiu ekzistis mallonge en la fruaj 1980-aj jaroj. Ĝi komence produktis programaron por la ZX Spectrum kaj VIC-20. La kompanio rapide famiĝis kaj estis konata pro sia bone finpoluritaj, alta-buĝetaj pakado kaj reklamado (je tempo kiam tio ne estis ofta en la brita programara industrio), same kiel pro sia memreklamado kaj ambicio.

Post la spektinda falo de Imagine pro kreskantaj ŝuldoj en 1984, la nomo estis aĉetita kaj uzita kiel marko fare de Ocean Software ĝis la malfruaj 1980-aj jaroj.

## Historio
### Fondo kaj frua sukceso
Imagine Software estis fondita en 1982 fare de antaŭaj membroj de Bug-Byte, Mark Butler kaj David Lawson. Butler kaj programisto Eugene Evans antaŭe laboris ĉe Microdigital, unu el la unuaj komputilbutikoj en Britio. Imagine Software produktis plurajn tre sukcesajn ludojn, inkluzive de *Arcadia*.

### Financaj problemoj kaj falo
Onidiroj pri la malbona financa situacio de Imagine komencis cirkuli en decembro 1983, post la malkaŝo, ke laŭtakse £50,000 de ĝiaj reklamaj fakturoj ne estis pagitaj. La sekvan jaron la ŝuldoj pliiĝis, kun pliaj fakturoj pri reklamado kaj bendoduplikado ne pagitaj. Imagine estis devigita vendi la rajtojn pri siaj ludoj al Beau Jolly por reakiri fonduson. La kompanio tiam akiris nacian fifamecon kiam ĝi estis filmita la sekvan jaron fare de BBC-dokumenta teamo, dum ĝi estis en la procezo de bankroto. Mark Butler ankaŭ aperis en la programo *Daytime* de Thames Television en 1984, parolante pri sia sperto esti milionulo kiu perdis sian monon je juna aĝo.

La 28-an de junio 1984, asigno estis emisiita kontraŭ Imagine fare de VNU Business Press pro monŝuldoj rilate al reklamado en la revuo *Personal Computer Games*, kaj la kompanio estis likvidita la 9-an de julio 1984 en la Alta Kortumo en Londono, post kiam ĝi ne sukcesis kolekti la bezonatajn £10,000 por pagi ĉi tiun ŝuldon (kvankam ĝis tiu tempo ĝiaj totalaj ŝuldoj sumiĝis al centoj da miloj da pundoj).

### Heredaĵo
Iamaj programistoj poste fondis Psygnosis kaj Denton Designs.

Dum la BBC-dokumenta filmo estis malkaŝita ke *Psyclapse* estis nur papera skizo, Plejparto de la konceptoj origine intencitaj por *Bandersnatch* fine aperis en alia Psygnosis-ludo, *Brataccas*, por la 16-bitaj komputiloj Atari ST, Amiga kaj Macintosh.

## Videoludoj 
**Arcadia*, 1982
**Wacky Waiters*, 1982
**Frantic*, 1982
**Catcha Snatcha*, 1983
**Schizoids*, 1983
**Ah Diddums*, 1983
**Molar Maul*, 1983
**Jumping Jack* ankaŭ konata kiel *Leggit!*, 1983
**Zip Zap*, 1983
**Zzoom*, 1983
**Bewitched*, 1983
**Stonkers*, 1983
**Alchemist*, 1983
**Pedro*, 1984
**Cosmic Cruiser*, 1984
**BC Bill*, 1984

## Referencoj 
## Eksteraj ligiloj 
*Imagine Software ĉe MobyGames

Kategorio:Videoludaj firmaoj
Kategorio:Iamaj videoludaj firmaoj
Kategorio:Britaj videoludaj firmaoj
Pohořský potok

Rojo **Pohořský potok** estas la plej granda alfluanto de rivereto Černá. Longeco de ĝia fluo estas 23,3&nbsp;km. Areo de akvokolekta areo mezuras 53,6&nbsp;km².

[thumb|left|Pohořský potok inter [Baronův most kaj Leopoldov]]
## Paso de la fluo 
Ĝi fotas kiel tri etaj rojetoj en naturmemorindaĵo Fontejo de Pohořský potok, proksime de limo kun Aŭstrio, ĉe vilaĝo Pohoří na Šumavě en Novohrada montaro. Ĝi fluas plejparte tra nordokcidenta preskaŭ norda direkto. Ĝi enfluiĝas en Černá sur ĝia 11,3 rivera kilometro, inter Ličov kaj Benešov nad Černou, en supermara alteco 599&nbsp;m.

## Interesaĵo 
En la 18-a jarcento la rojo estis reguligita por flosigado. La reguligoj estas en kelkaj sektoroj videblaj ĝis hodiaŭ, ekzemple ĉe Baronův most super Leopoldov, kie estadis kunligejo. Ĝi apartenas inter la plej malgrandaj ĉeĥaj fluantoj, kiuj estis reguligitaj por flosigado.

## Rilataj artikoloj
* Fontejo de Pohořský potok

## Eksteraj ligiloj 
* 

Kategorio:Rojoj en Novohrada montaro
Kategorio:Rojoj en Novohrada cismontaro
Kategorio:Rojoj en distrikto Český Krumlov
Kategorio:Akvokolekta areo de Černá (alfluanto de Malše)
Kategorio:Pohorská Ves
Kategorio:Malonty
Kategorio:Benešov nad Černou
Scotland the Brave

"**Skotlando la Kuraĝa**" (; ) estas skota patriota kanto, unu el tri ofte konsideritaj neoficialaj skotaj naciaj himnoj (la aliaj estas "*Floro de Skotlando*" kaj "*Scotoj Wha Hae*").

La melodio probable aperis unuafoje en la 20-a jarcento, kaj tiutempe ĝi estis konata ankaŭ en Skotlando. La nunaj kantotekstoj kiuj estas kutime kantataj hodiaŭ estis skribitaj ĉirkaŭ 1950 fare de la skota ĵurnalisto Cliff Henley por la kantisto Robert Wilson kunlabore kun Marion McClurg.

La kanto kutimis reprezenti Skotlandon ĉe la Ŝtatkomunumaj Ludoj ĝis ĝi estis anstataŭigita per la *Floro de Skotlando* okaze de la Ludoj en 2010 en Delhio kaj pluen . 

Same kiel Anglio, Skotlando ankaŭ havas neniun oficialan nacian himnon, sed "Scotland the Brave" estas tradicie utiligita kiel la nacihimno - ofte kune kun " Floro de Skotlando ".

## Teksto 
Hark when the night is falling

Hark! hear the pipes are calling,

Loudly and proudly calling,

Down through the glen.

There where the hills are sleeping,

Now feel the blood a-leaping,

High as the spirits of the old Highland men.

Refreng:

Towering in gallant fame,

Scotland my mountain hame,

High may your proud standards gloriously wave,

Land of my high endeavour,

Land of the shining river,

Land of my heart for ever, Scotland the brave.

High in the misty Highlands,

Out by the purple islands,

Brave are the hearts that beat beneath Scottish skies.

Wild are the winds to meet you,

Staunch are the friends that greet you,

Kind as the love that shines from fair maidens' eyes.

Refreng

Far off in sunlit places,

Sad are the Scottish faces,

Yearning to feel the kiss

Of sweet Scottish rain.

Where tropic skies are beaming,

Love sets the heart a-dreaming,

Longing and dreaming for the homeland again.

Refreng

## Referencoj 
## Eksteraj ligiloj 
Kategorio:Patriotaj kantoj
Kategorio:Skotaj kantoj
Trajneto de La Mure

La **Trajneto de La Mure** ( aŭ *Le petit train de La Mure*) estas iama karboporta elektrizita fervojo en (kaj posedata fare de) la departemento Isère proksime de la urbo Grenoblo, Francio, kiu perdis sian regulan publikan pasaĝerservon depost la  (kvankam la trajnoj de ministoj daŭris ĝis aŭtuno 1962). Ĝi perdis la plej grandan parton de sia vartrafiko - krom antracita karbo - en 1952, kaj eĉ la antracito ĉesis depost la . Tamen, la loka turisma oficejo luis laŭsezonajn turismajn pasaĝertrajnojn ekde la  kaj tiuj disvolviĝis konstante tra la jaroj, la linio iĝante unu el la plej bonaj turismaj fervojoj en Eŭropo kun vidoj super digoj kaj lagoj, kaj monta pejzaĝo. Ekde la  la koncesio por funkciigi la linion kaj ĝiajn turismajn trajnojn estis transprenita fare de CFTA, nun Veolia. La linio povas esti atingita facile per vojo de Grenoblo, aŭ per trajnoj sur la SNCF-linio direkte al Gap.

La , iom antaŭ la fino de la sezono, terglito detruis la Viadukon de La Clapisse kaj partojn de tunelenirejo. En junio 2017, la Departementa Konsilio de Isère sciigis ke la firmao Edeis estis elektita por ripari la fervojon kaj transpreni ĝian funkciadon, kun la celo havi ĝin funkcianta denove por la sezono 2020. Duono de la linio poste remalfermis en julio 2021, de la supro ĉe La Mure ĝis la belvidejo ĉe Le Grand Balcon.

## Bildgalerio 

SG-LM13.JPG|Trinkejo en '**
SGLM12.JPG|"Fervojo de La Mure"
Voitures-voyageurs-gare-de-la-mure.jpg|pasaĝera vagono en **'

## Vidu ankaŭ 
* Saint-Georges-de-Commiers (stacidomo)
* La Mure (stacidomo)

## Eksteraj ligiloj 
*  (/)

Kategorio:Fervojo en Francio
Kategorio:Metra ŝpuro
Kategorio:Isère
Kategorio:Aperis en 1888
Regna govio Supra Danubio

**Regna govio Supra Danubio**, ankaŭ **Supradanubia govio** (germane *Reichsgau Oberdonau*, ankaŭ *Supra Danubio*, ĉehe *Říšská župa Horní Podunají*) estas nomo de historia administra formacio kreita de naziistoj sur okupita teritorio de Aŭstrio (Orienta Markio, ger. *Ostmark*) kaj partoj de Sudetio la 1-an de majo 1939 surbaze de leĝo "pri aranĝo de administrado en Orienta Markio". Rekta antaŭulo de tiu ĉi govio estis Landa hetmanujo Supra Danubio (ger. *Landeshauptmannschaft Oberdonau*), kiu estis ekde la 15-a de aprilo 1939 surbaze de leĝo "pri membrigo de sudetgermanaj teritorioj" teritorie identa kun tiu ĉi govio. Ĉefurbo de la govio estis urbo Linz.

## Limigo de la govio 
La govio ensumigis la tutan teritorion de la antaŭa landa hetmanujo Supra Danubio: teritorio de aŭstra federacia lando Supra Aŭstrio, devene malsupraaŭstria katastra teritorio de Hinterberg (ĝis la 14-a de oktobro 1938 konsisto de malsupraaŭstria municipo Behamberg, poste ekde la 15-a de oktobro&nbsp;1938 almembrigita al supraaŭstria urbo Steyr), stiria juĝeja distrikto Bad Aussee kaj partoj de suda Bohemio (regionoj de Český Krumlov kaj Kaplice, vidu ekz. Pohoří na Šumavě).

## Pereo de la govio 
La govio ĉesis ekzisti la 8-an de majo 1945. La nordaj regionoj estis redonitaj al renovigita Ĉeĥoslovakio. La aŭstra parto de la eksa govio estis poste linio de rivero Danubo dividita inter Soveta (norde de Danubo) kaj Usona okupacia zono de Aŭstrio Rakouska (sude de Danubo). En la aŭstra parto de la eksa govio estis renovigita federacia lando Supra Aŭstrio, sed al kiu ĝis la 30-a de junio 1948 apartenis stiria juĝeja distrikto Bad Aussee. La katastra teritorio Hinterberg restas ĝis hodiaŭ konsisto de supraaŭstria urbo Steyr (definitive konfirmita en la jaro 1958 pro ŝanĝo de aŭstria federacia konstitucio).

## Rilataj artikoloj 
* Supra Aŭstrio
* Stirio
* Bohemio
* Sudbohemia regiono
* Regna govio Malsupra Danubio
* Regna govio Sudetio

## Referencoj
Kategorio:Naziaj administraj formacioj en la okupita Aŭstrio kaj sude de Sudetio
Kategorio:Administraj unuoj fonditaj en 1939
Kategorio:Administraj unuoj malfonditaj en 1945
Internacia Organizaĵo de Dungantoj

La **Internacia Organizaĵo de Dungantoj** (, akronime IOE) estis fondita en 1920. Ĝi estas internacia organizaĵo kiu reprezentas la interesojn de privataj kompanioj en la formado de laboro kaj socia politiko. La sidejo de la neregistara organizaĵo estas Ĝenevo . En printempo 2013 ĝi havis 150 naciajn dungajn organizaĵojn el 143 landoj kiel membroj. 

## Referencoj 
## Eksteraj ligiloj 
* 

Kategorio:Internaciaj komercaj organizaĵoj
Kategorio:Organizaĵoj en Ĝenevo
Kategorio:Organizaĵoj fonditaj en 1920
Kategorio:Dungado
Internacia Federacio de Farmaciaj Studentoj

La **Internacia Federacio de Farmaciaj Studentoj** (, akronime IPSF) fondita en Londono en 1949, estas unu el la plej malnovaj, internacie libervolaj studentorganizaĵoj de la mondo. IPSF estas la plej granda internacia defendogrupo por farmaciaj studentoj kun la celo de plua trejnado, interkonektado, publikaĵoj kaj kampanjoj. Hodiaŭ la asocio kiel ombrelorganizaĵo reprezentas pli ol  studentojn kaj lastatempajn diplomiĝintojn de pli ol 84 landoj.

## Referencoj 
## Vidu ankaŭ 
* Internacia Farmacia Federacio

## Eksteraj ligiloj 
* 

Kategorio:Studentaj organizaĵoj
Kategorio:Internaciaj organizaĵoj pri sano
Internacia Federacio de Kontistoj

La **Internacia Federacio de Kontistoj** (, akronime IFAC) estas internacia asocio de kontistoj kaj revizoroj. Ĝi kunigas 157 membroorganizaĵojn el 123 landoj. Laŭ siaj propraj informoj, ĝi reprezentas 2,5 milionojn da revizoroj. Ĝia administra ĉefsidejo estas en Novjorko, kie proksimume 30 konstantaj dungitoj laboras. La laŭleĝa sidloko, aliflanke, estas en Ĝenevo. La organizaĵo estis fondita en Munkeno en 1977 .

Membroj inkludas naciajn reviziofirmaojn kaj internaciajn organizaĵojn de la revizia sektoro.

## Referencoj 
Kategorio:Organizaĵoj fonditaj en 1977
Kategorio:Organizaĵoj en Ĝenevo
La Santa Espina

***La Santa Espina*** (La Sankta Dorno) estas sardano komponita de Enric Morera kun vortumado verkita de Àngel Guimerà. Ĝi estas la plej emblema de ĉiuj sardanoj  kaj estas konsiderita patriota himno de katalunoj .

Ĝi estis premierita en 1907 en la Teatre Kapitalo de Barcelono kiel parto de  zarzuelo de la sama nomo kaj nuntempe estas kutime prezentita kiel la fina peco en multaj *cobla* koncertoj . Pro ties katalunaj konotacioj *La Santa Espina* estis malpermesita dum la diktatoroj de Primo de Rivera (1923–1930) kaj de Francisco Franco (1939–1975), kiam ankaŭ la kataluna nacia himno *Els Segadors* estis malpermesita .

## Kantoteksto 
## Referencoj 
## Eksteraj ligiloj 
* 
* 
* 
* 

Kategorio:Ĥoraj komponaĵoj
Kategorio:Simboloj de Katalunio
Internacia Advokata Asocio

La **Internacia Advokata Asocio** (, akronime IBA) estas la internacia asocio de advokatoj, advokataj asocioj kaj advokatfirmaoj fondita la 17-an de februaro 1947. La IBA nuntempe havas pli ol  individuajn advokatojn kaj 180 jurprofesiaj asocioj kaj advokatajn firmaojn de 175 landoj kiel membroj . 

La ĉefsidejo de la IBA estas en Londono, Britio. Tamen, la asocio ankaŭ konservas regionajn oficejojn en Vaŝingtono, Seulo kaj San-Paŭlo kaj Hago . La IBA estas signife engaĝita en evoluigado de internaciaj juraj reformoj kaj formado de la estonteco de la advokatprofesio tutmonde.  Ekde ĝia fondo, ĝi havas specialan konsilan statuson antaŭ la UN Plenkunsido kaj la UN Ekonomia kaj Socia Konsilio ( ECOSOC ) . La IBA ankaŭ estas en la konsila komisiono de la Eŭropa Komisiono, la Eŭropa Parlamento, la Monda Banko kaj la WTO.  Krome, la IBA ankaŭ estas partnerita kun la OECD  kaj, ekzemple, ekagas kontraŭ korupto aŭ monlavado fare de advokatoj . Ankaŭ ekzistas partnerecoj kun la Internacia Federacio de Kontistoj (IFAC)  kaj la Internacia Organizaĵo de Dungantoj (IOE) .

## Referencoj 
## Eksteraj ligiloj 
* Internacia Bara Asocio oficiala retejo
Kategorio:Organizaĵoj fonditaj en 1947
Internacia Federacio de Asocioj de Medicinaj Studentoj

dekstra|448x448ra
La **Internacia Federacio de Asocia** (, akronime **IFMSA**) estas ne-registara organizaĵo reprezentanta asociojn de kuracistaj studentoj. Ĝi estis fondita en majo 1951 kaj nuntempe havas 139 membrajn organizaĵojn de 130 landoj .

La IFMSA estas gvidita de ĝiaj Naciaj Membro-Organizaĵoj (NMO), kiuj povas preni aktivajn decidojn dufoje jare, dum la IFMSA Ĝeneralaj Asembleoj.

## Agado 
La IFMSA konservas oficialajn rilatojn kun la Monda Organizaĵo pri Sano (OMS), kiuj komenciĝis reen en 1969, kiam ilia kunlaboro kondukis al la organizo de seminario pri " programita instruado en medicina edukado", same kiel programoj pri imunologio kaj tropika medicino. En la sekvaj jaroj, IFMSA kaj WHO kunlaboris en organizado de kelkaj laborrenkontiĝoj kaj trejnadprogramoj. IFMSA kunlaboras kun Unesko ekde 1971. Ekde 2007 IFMSA estas oficiala subtena organizaĵo de Sanservo-Informo Por Ĉiuj antaŭ 2015 (, HIFA2015).

En la fruaj 2000-aj jaroj, la IFMSA kreis ĝiajn kvin regionojn, por apogi la daŭran kreskon de la federacio kaj pliigi ĝian atingon sur la nacia nivelo. Ĝi ankaŭ adoptis novan aron de konstitucio kaj statutoj por konveni la realigon de sia laboro.

Aŭgusto 2014 estis decida momento por la Federacio, kiam post pluraj jaroj da diskutoj, laborgrupoj kaj taskosituacioj, la Federacio unuanime akceptis strukturan reformon, kiu plene ekvalidis la 1-an de oktobro 2015. La reformo estis kompletigita kun la efektivigo de konstanta sekretariejo en Amsterdamo, la transiro de projektoj al programoj kaj la adopto de trijara strategio.

## Membroj 
## Referencoj 
## Eksteraj ligiloj 
* 

Kategorio:Internaciaj organizaĵoj pri sano
Kategorio:Studentaj organizaĵoj
János Bálint (kemiisto)

**János Bálint** [jAnoŝ], laŭ la hungarlingve kutima nomordo **Bálint János,** estis hungara kemiisto, altlerneja instruisto.

János Bálint naskiĝis  en Debrecen, li mortis antaŭ ol  en Debrecen.

## Biografio 
János Bálint maturiĝis en gimnazio en sia naskiĝurbo en 1958, poste li akiris kemian diplomon en Scienca Universitato Lajos Kossuth en 1963. Post la diplomo li laboris en farmacia uzino en la sama urbo ĝis sia frua morto. Ekde 1970 li apartenis al universitata laborgrupo, post jardeko li docentiĝis. Intertempe li doktoriĝis en la universitato en 1971, li kandidatiĝis en 1979 antaŭ la Hungara Scienca Akademio. Lia edzino naskis filinon en 1967. Li ricevis memormedalon en 1973.

## Elektitaj kontribuoj 
* *Synthesis of 4-amino-1-thiaflavan and of 3-amino-1-thiaflavanone.* (kunaŭtoro, 1964)
* *A kéntartalmú flavonoid alapvegyületek reakcióiról.* (disertaĵo, 1971)
* *Oxo Reactions of Thioflavonoid Sulfoxides and Sulfones.* (kunaŭtoro, 1977)
* *Tioflavonoidok szintézise, oxidatív, reduktív átalakításaik és reakcióik oxoreagensekkel.* (disertaĵo, 1978)

## Fontoj 
* biografio hungare

## Referencoj 
Kategorio:Hungaraj kemiistoj
Commodore VIC-20

La **Commodore VIC-20** aŭ pli simple **VIC-20** estas 8-bita persona komputilo kiu estis konstruita de Commodore International kun ĉefmemoro de 5 kilobitokoj (el kiuj 3.5 estis uzitaj por BASIC-aplikoj) kaj centra unuo bazita sur ĉefprocesoro MOS 6502. Ĝi similas al siaj posteuloj, la C64 kaj la C16. La VIC-20 aperis en junio 1980, 2 jarojn kaj 9 monatojn post la eldono de la unua persona komputilo de Commodore, la PET.

La VIC-20 celis fariĝi komputilo por la ĝenerala publiko, male al la PET. Oni raportas, ke la videa blato de la VIC-20, nomata VIC, origine estis desegnita por malmultekostaj grafikaj terminaloj kaj videoludiloj, sed Commodore ne sukcesis sufiĉe vendi ĝin.

La VIC-20 havis proprietajn konektilojn por programaj aŭ etendaj kartoĉoj, same kiel kasedan legilon.

## Eksteraj ligiloj 
*  The Commodore Vic 20 Community

VIC-20
Orjol (stacidomo)

**Orjol** () estas unuaklasa noda distrikta fervoja stacio de la regiono Orjol-Kursk de la Moskva fervojo sur la Moskva-Kursk fervoja linio (Kursk-direkcio de la Moskva fervojo). Ĝi situas en la urbo de la regiona centro de Orjola provinco.

## Bildgalerio 

Oryol station 2009 terminal.jpg|Ekstero
EM2-011 Orel.jpg|Trajno
P1070920 Памятники города Орла.jpg|Vaporlokomotivo

## Vidu ankaŭ 
* Orjolo
* Tramtransporto en Orjolo
* Trolebusa transporto en Orjolo

## Eksteraj ligiloj 
* Orjol en retejo tochka-na-karte

Kategorio:Orjolo
Kategorio:Fervojaj stacioj en Rusio
Kategorio:Fervojaj stacioj malfermitaj en 1868
Wacky Waiters

***Wacky Waiters*** ( ***Frenezaj Kelneroj***) estas platforma videoludo verkita de Eugene Evans por la persona komputilo VIC-20. Ĝi estis publikigita de Imagine Software en 1982.

## Ludomaniero
La ludanto kontrolas kelneron de unu flanko de la ekrano al la alia kaj reen, saltante en liftojn kaj eksteren, provante ne verŝi la trinkpleton, kiun li portas al la alvokanta kliento ĉe la kontraŭa flanko de la ekrano.

## Referencoj 
## Eksteraj ligiloj 
* Wacky Waiters ĉe MobyGames

Kategorio:Videoludoj aperintaj en 1982
Kategorio:Platformaj videoludoj
Kategorio:Videoludoj de Imagine Software
Kategorio:Videoludoj ludeblaj per VIC-20
Popular Computing Weekly

***Popular Computing Weekly*** estis komputila magazino en Britio publikigita de 1982 ĝis 1990. Ĝi kelkfoje estis referencita kiel *PCW* (kvankam tiu mallongigo estas pli ofte asociata kun la revuo *Personal Computer World*).

## Historio
La magazino unue estis publikigita la 23-an de aprilo 1982. Ĝia temaro estis ĝenerala, kovrante ludojn, sed ankaŭ komercajn kaj produktemajn programarojn. La fonda kompanio estis Sunshine Publications, bazita en Londono kaj la komenca ĉefredaktoro estis Duncan Scot. En 1989 ĝi kunfandis kun *Computer Gamesweek*.

La magazino estis rimarkinda kiel la sola nacia ĉiusemajna komputila revuo en Britio tiutempe. Ĝi ankaŭ konatiĝis pro sia malantaŭa paĝo, kiu estis kovrita de reklamoj en la formo de bildstrio, *Piman*, fare de la firmao Automata UK inter la jaroj 1983 kaj 1986.

Alia rimarkinda trajto de la fruaj eldonoj estis la altkvalita arto sur la kovriloj de la revuo. Ĉi tiuj malaperis antaŭ 1983.

Ankaŭ notinda estis kutima kolumno dediĉita al aventuraj videoludoj, precipe tekstaj aventuroj. Recenzoj kaj subtilaj malkaŝaĵoj estis avide atenditaj. Legantoj, kiuj kompletigis la tre sukcesan tekstan aventuron *The Hobbit*, unue publikigitan ĉe ZX Spectrum, estis invititaj aldoni siajn nomojn al la "*Hobbit Hall of Fame*" La revuo ĉesis kun la 415-a numero publikigita en junio 1990.

## Referencoj 
## Eksteraj ligiloj 
*  Popular Computing Weekly skanaĵoj el Internet Archive

Kategorio:Komputilaj gazetoj
Arcadia (videoludo)

***Arcadia*** estas fiksa pafa videoludo publikigita de Imagine Software por la ZX Spectrum kaj VIC-20 en 1983. Ĝi poste estis adaptita al la videoludiloj Commodore 64 kaj Dragon 32.

## Ludomaniero
thumb|left|1-a nivelo de *Arcadia* (ZX Spectrum)
*Arcadia* kombinas elementojn de *Gorf* kaj *Galaxian*. La ludanto kontrolas kosmoŝipon dum la eksterteranoj rulumas kaj libere moviĝas malsupren laŭ la ekrano. La ludo konsistas el 12 malsamaj niveloj de malsuprenirantaj eksterteranoj. Post la 12-a nivelo, la ludo rekomenciĝas ĉe nivelo 1 sen plia malfacileco. Plia vivo estas rekompencita post ĉiu kvar niveloj. Progresi al la sekva nivelo implicas resti viva ĝis la tempolimo en la supra maldekstra angulo malpliiĝas de 99 al 0. Post kiam nulo estas atingita, la postvivantaj eksterteranoj rapide malsupreniras laŭ la ekrano.

Poentoj atribuitaj por ĉiu detruita eksterterano kongruas kun la aktuala nivelo. Pafu eksterteranon ĉe nivelo 1 kaj vi ricevas 1 poenton, ripetu la nivelojn kaj la sama eksterterano mortigita ĉe nivelo 13 nun valoras 13 poentojn.

## Adaptoj
Fruaj versioj por VIC-20 enhavis cimon kaŭzantan ke eksterteranoj ĉesas aperi post la 8-a nivelo. Ĉi tio estis poste riparita de la eldonisto.

La kaseda versio por Commodore 64 havas ĉi tiun averton sur la ŝarga ekrano: "Bonvolu atendi 18 minutojn por ŝargado."

## Recenzo
*ZX Computing* diris, ke la ludo estas "*tre alloga kaj bone prezentita*", *Computer and Video Games* diris, ke "*ĝia kvalito kongruas kun sia reklamo kaj donas al vi bonan ludon de Space Attack*" - taksante ĝin 8 el 10. *Popular Computing Weekly* estis aparte impresita de la grafikoj, deklarante ke ili "*ne havas ekvivalenton en la Spectrum-kampo", kaj "rangas ĉi tiun ludon en propran klason*", taksante ĝin 86%.

## Referencoj 
## Eksteraj ligiloj 
* Arcadia ĉe SpectrumComputing.co.uk

Kategorio:Videoludoj aperintaj en 1983
Kategorio:Fiksaj pafaj videoludoj
Kategorio:Videoludoj en kosma spaco
Kategorio:Videoludoj de Imagine Software
Kategorio:Videoludoj kreitaj en Britio
Kategorio:Videoludoj ludeblaj per VIC-20
Kategorio:Videoludoj ludeblaj per ZX Spectrum
Kategorio:Videoludoj ludeblaj per Commodore 64
Kategorio:Videoludoj ludeblaj per Dragon 32
Vladivostok (stacidomo)

**Vladivostok** () estas fervoja stacio en la Vladivostoka regiono de la Malproksima Orienta Fervojo, situanta en la urbo Vladivostoko, la administra centro de la Ĉemara regiono. La ĉefa stacidomo de la urbo ankaŭ situas ĉi tie.

Ĉi tie finiĝas la Transsiberia fervojo, komencante en Moskvo ĉe la Jaroslavla stacidomo kaj estante la plej longa en la mondo (&nbsp;km).

## Bildgalerio 

Vladivostok Railway Station - panoramio.jpg|Ekstero
RZD Vladivostok 2022-08 station waiting hall.jpg|Atendejo
Vladivostok distencemonument.JPG|Mejloŝtono
Паровоз ЕА-3306 Владивосток ф2.JPG|Vaporlokomotivo
Vladivostok september 2017 russian post train.jpg|Poŝta trajno
Поезд «Океан» на вокзале Владивостока, -3 Jun. 2012 a.jpg|Trajno «Okean»

## Vidu ankaŭ 
* Vladivostoko

## Eksteraj ligiloj 
* Vladivostok en retejo tochka-na-karte

Kategorio:Vladivostoko
Kategorio:Fervojaj stacioj en Rusio
Kategorio:Fervojaj stacioj malfermitaj en 1893
Kategorio:Transsiberia fervojo
Ulan-Ude (stacidomo)

**Ulan-Ude** () estas stacio de la Orient-Siberia Fervojo en la urbo Ulan-Ude, la ĉefurbo de Burjatio, kiu malfermiĝis en 1900. Ĝi estas la ĉefa fervoja stacidomo de la urbo.

## Vidu ankaŭ 
* Ulan-Ude
* Tramtransporto en Ulan-Ude ( haltejo: *Сельскохозяйственная академия*)

## Eksteraj ligiloj 
* Ulan-Ude en retejo tochka-na-karte

Kategorio:Ulan-Ude
Kategorio:Fervojaj stacioj en Rusio
Kategorio:Fervojaj stacioj malfermitaj en 1900
Kategorio:Transsiberia fervojo
Skleněné Hutě

**Skleněné Hutě** (ankaŭ **Skelná Huť** aŭ **Bonaventura**, ) estas pereinta domaro en Pohoří na Šumavě, troviĝinta en arbaroj de Novohrada montaro, proksimume 1 km de Terčí Huť, direkte al hodiaŭa limo kun Aŭstrio.

## Historio 
En la jaro 1794 ĉi tie lasis Josef Mayer konstrui vitrofarejon, ĉe kiu iom post iom elkreskis domaro, tiam nomata *auf den Neuhütten* aŭ *bei der Neuhütten*. Nur pli poste ĝi akiris omaĝe al Charles Bonaventura Buquoy nomon *Bonaventura*. En la jaro 1816 la vitrofarejo transiris sub administrado de senjorujo en Nové Hrady, kiu venis ĝin en la jaro 1857 al Carl Anton Stölzle. En la jaro 1881 la vitrofarejo pereis. Al la jaro 1910 estas ĉi tie menciataj 10 domoj kaj en ili 84 loĝantoj. Post la dua mondmilito ĝi estis ellandigita kaj en la 1950-aj jaroj, post kreo de limzono, la domaro pereis.

## Ĉirkaŭaj domaroj
* Janovy Hutě
* Stříbrné Hutě
* Terčí Huť

## Referencoj
## Eksteraj ligiloj
* Domaro en zanikleobce.cz

Kategorio:Pohoří na Šumavě
Kategorio:Pereintaj setlejoj en distrikto Český Krumlov
Kategorio:Setlejoj en Novohrada montaro
Kategorio:Pereintaj vitrofarejoj en Ĉeĥio
Kategorio:Pereintaj setlejoj sur landlimo de Aŭstrio kaj Ĉeĥio
Formula Kite

La angla nomo ***Formula Kite*** ("Formulo Kajto") estas la klaso de kajta surfado kaj de apogflugila ventsurfado elektita de Internacia Federacio de Velado por la Somera Olimpiko 2024. La klaso uzas apogflugilan surftabulon kaj surfadan kajton, iom kompareblan al spinako en pli tradicia velado. La ekipaĵo ne estas unu-dezajna, sed anstataŭe konkurantoj uzas sian elekton de aprobita produkta ekipaĵo. La Internacia Kajtosurfada Asocio (IKA, ) administras la klason. La klaso estas por viroj kaj virinoj. Plej altnivela regatto estas la ĉiujara Monda Ĉampioneco pri Formulo Kajto.

## Notoj kaj referencoj 
## Eksteraj ligiloj 
* Facebook-paĝo de Valentin Bontus, kiu por Aŭstrio en la Somera Olimpiko 2024 atingis la unuan olimpikan ormedalon en la nova klaso

Kategorio:Surfado
Kategorio:Akvaj sportoj
Terčí Huť

**Terčí Huť** () estas pereinta domaro en Lužnice (hodiaŭ parto de Pohorská Ves), etendiĝanta en arbaroj de Novohrada montaro, proksime de Ĵofina praarbaro, apud marĉa regiono nomata Jitronická luka, ĉe fiŝlago Huťský rybník.

## Historio 
Verŝajne en la jaro 1764 estis sur orienta rando de domaro fondita vitrofarejo, kun certeco datita al la jaro 1770. Ĝia fondinto estis posedanto de senjorujo grafo Johann Buquoy, li donis al ĝi la nomon laŭ sia edzino Therese kaj luiganto fariĝis gisejestro Josef Schreiner. Ekde la jaro 1784 la domaro portis nomon laŭ nova luanto, Wenzel Fürlinger, la nomon *Fürlingerhäuseln*. En la sama jaro estis sur rojo Jitronický potok konstruita fiŝlago Huťský rybník, kiun oni uzis al flosigado de ligno. Dum Wenzlel Schreiner okazis en la jaro 1797 aŭ 1798 fermo de la vitrofarejo kaj la vitrofaristojn en la domaro anstataŭigis arbaristoj. Al la jaro 1900 estas ĉi tie indikataj 43 loĝantoj en 4 domoj. Dum la dua mondmiliro ĉi tie funkciis militkaptistejo. Post la jaro 1945 okazis forŝovo de lokaj germanoj kaj en la 1950-aj jaroj, post konstruo de limzono, la domaro pereis.

## Ĉirkaŭaj domaroj
* Janovy Hutě
* Skleněné Hutě
* Stříbrné Hutě
* Pohoří na Šumavě

## Referencoj
## Eksteraj ligiloj
* Domaro en zanikleobce.cz

Kategorio:Pivonice u Pohorské Vsi
Kategorio:Pereintaj setlejoj en distrikto Český Krumlov
Kategorio:Setlejoj en Novohrada montaro
Kategorio:Pereintaj vitrofarejoj en Ĉeĥio
Kategorio:Pereintaj setlejoj sur landlimo de Aŭstrio kaj Ĉeĥio